Привърженици на " твърд " Брекзит в партията на Мей искат " чиста и бърза " раздяла с ЕС Тереза Мей Повече от 60 депутати от Консервативната партия изпратиха писмо до британския министър - председател Тереза Мей с искане за бърза и чиста раздяла с Европейския съюз , предаде " Ройтерс " , цитирана от БТА . С писмото депутатите засилиха натиска върху Мей да възприеме твърд подход към Брекзит преди среща , на която трябва да се определи позицията на Великобритания в преговорите за излизане от ЕС . Правителството и управляващата Консервативна партия са разделени по въпроса за Брекзит . Мей има едва осем месеца , за да постигне споразумение за излизане от ЕС , но настоява , че Великобритания ще напусне на 29 март 2019 г . Групата от 62 консервативни депутати поиска по - твърд подход в редица области , включително правото на Великобритания да бъде освободена от правилата на ЕС след напускането и " Вашето правителство трябва да има възможност да променя британските закони и правила , когато напуснем , а не да бъде " приемател на правила " , заявиха в писмото депутатите , сред които са бившият лидер на консерваторите Иън Дънкан Смит и бившият министър на международното развитие Прити Пател . ЕС иска Мей да изясни как вижда бъдещите отношения на Великобритания с общността , но заради отслабената си позиция министър - председателят , която загуби парламентарното си мнозинство след зле преценени предсрочни избори , внимава да не дава твърде много подробности в момент , когато нейната партия е толкова разделена по въпроса . Мей ще се срещне утре с водещи министри , за да се опита да посредничи за споразумение между фракциите . После се очаква тя да представи плановете си в реч през следващите няколко седмици , преди да започнат официалните търговски преговори през март . В писмото депутатите заявиха , че ще подкрепят преходен период , за какъвто се застъпват привържениците на по - мек Брекзит , през който Великобритания да остане в много от съществуващите структури на ЕС само ако всички подробности бъдат напълно договорени до март следващата година . Според депутатите Великобритания трябва да може да променя законите си без позволение от Брюксел от момента , в който официално напусне ЕС .